CELEX: 62019TN0235
Language: hu
Date: 2019-04-04 00:00:00
Title: T-235/19. sz. ügy: 2019. április 4-én benyújtott kereset — HIM kontra Bizottság

17.6.2019   
            
            
               HU
            
            
               Az Európai Unió Hivatalos Lapja
            
            
               C 206/87
            
         
      2019. április 4-én benyújtott kereset — HIM kontra Bizottság
      (T-235/19. sz. ügy)
      (2019/C 206/76)
      Az eljárás nyelve: francia
      
         Felek
      
      
         Felperes: Health Information Management (HIM) (Brüsszel, Belgium) (képviselő: P. Zeegers ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  nyilvánítsa a jelen keresetet elfogadhatónak és megalapozottnak, következésképpen,
               
            
                  —
               
               
                  állapítsa meg, hogy a felperesnek nem kell kiegyenlítenie a 3241901815. sz. (94 445,00 euró) és 3241901886. sz. (121 517,00 euró), 2019. február 4-én kibocsátott terhelési értesítést, valamint szükség esetén az Európai Unió működéséről szóló szerződés 263. és 264. cikke alapján nyilvánítsa semmisnek e terhelési értesítéseket;
               
            
                  —
               
               
                  az Európai Bizottságot kötelezze valamennyi költség megfizetésére, amelynek összege ideiglenesen 8000 euróban állapítható meg.
               
            
         Jogalapok és fontosabb érvek
      
      Keresete alátámasztása érdekében a felperes két jogalapra hivatkozik.
      
                  1.
               
               
                  Az első, a végleges könyvvizsgálói jelentés megküldésének hiányára és arra alapított jogalap, hogy a felperesnek nem állt módjában az ügy ismeretében kifejteni álláspontját. A megküldés e hiánya miatt a Bizottság által kibocsátott terhelési értesítések nem igazolhatók.
               
            
                  2.
               
               
                  A második, a támogatható költségeket meghatározó szabályoknak a könyvvizsgáló és a Bizottság általi megsértésére alapított jogalap. A felperes vitatja a Bizottság álláspontját, amely a határozatával a többek között a távmunkára alkalmazandó szabályokban nem szereplő feltételt hozott létre, és ezzel ellentmondásos magatartást tanúsított ahhoz képest, amelyet a felperest érintő korábbi vizsgálatok során mutatott.